ಮೀನಾ (ನಟಿ)

**ಮೀನಾ ದುರೈರಾಜ್** (ಪುಟ್ಟು ೧೬ ಸೆಪ್ಟೆಂಬರ್ ೧೯೭೬), ವೃತ್ತಿಪರವಾದ್ **ಮೀನಾ** ಪಂಡ್ದ್ ಲೆಪ್ಪುವೆರ್, ಒರ್ತಿ ಭಾರತದ ನಟಿ, ದಕ್ಷಿಣ ಭಾರತದ ಚಿತ್ರರಂಗೊಡು ಬೊಕ್ಕ ಹಿಂದಿ ಸಿನಿಮಾಡ್ ಮುಖ್ಯವಾದ್ ಬೇಲೆ ಮಲ್ಪುನಾರ್. ೧೯೮೨ಡ್ ಬತ್ತಿನ ತಮಿಳು ಸಿನಿಮಾ *ನೆಂಜಂಗಲ್ ಡ್* ಬಾಲೆ ಕಲಾವಿದೆ ಆದ್ ಪಾತ್ರ ಮಲ್ತೆರ್ ಬೊಕ್ಕ ಅಯಿಡ್ದ್ ಬೊಕ್ಕ ಬೇತೆ ಬೇತೆ ಪ್ರಾದೇಶಿಕ ನಿರ್ಮಾಣೊಲೆಡ್ ನಿರ್ಮಾಣ ಆಯಿನ ಸಿನಿಮಾಲೆಡ್ ನಟನೆ ಮಲ್ತೆರ್.   ಅರೆನ ವೃತ್ತಿಜೀವನ ಮೂಜಿ ದಶಕೊಗು ಮುಟ್ಟ ಉಂಡು. 

ಮೀನಾ ತಮಿಳು, ತೆಲುಗು, ಮಲಯಾಳಂ, ಕನ್ನಡ ಬೊಕ್ಕ ಹಿಂದಿ ಚಿತ್ರೊಲೆಡ್ ನಟನೆ ಮಲ್ತ್ ದೆರ್.  ೧೯೯೦ ದಶಕೊಡು ತಮಿಳು, ತೆಲುಗು ಬೊಕ್ಕ ಮಲಯಾಳಂ ಸಿನಿಮಾಡ್ ಪ್ರಮುಖ ನಟಿಲೆಡ್ ಒರ್ತಿ. ನಟನೆದ ಒಟ್ಟಿಗೆ, ಮೀನಾ ಒರ್ತಿ ಪ್ಲೇಬ್ಯಾಕ್ ಗಾಯಕಿ, ಟಿವಿ ನ್ಯಾಯಾಧೀಶೆರ್ ಬೊಕ್ಕ ಕೆಲವೊಂಜಿ ಸರ್ತಿ ಡಬ್ಬಿಂಗ್ ಕಲಾವಿದೆಲಾ.  ದಕ್ಷಿಣದ ರಡ್ಡ್ ಫಿಲ್ಮ್ ಫೇರ್ ಪ್ರಶಸ್ತಿ ಬೊಕ್ಕ, ಮೂಜಿ ತಮಿಳುನಾಡು ರಾಜ್ಯ ಚಿತ್ರ ಪ್ರಶಸ್ತಿಲು, ಬಾರೀ‌ ಪುಗರ್ತೆದ ನಟನೆಗಾದ್ ರಡ್ಡ್ ನಂದಿ ಪ್ರಶಸ್ತಿಲು   ಬೊಕ್ಕ ಒಂಜಿ ಸಿನಿಮಾ ಎಕ್ಸ್ ಪ್ರೆಸ್ ಪ್ರಶಸ್ತಿ ಸೇರ್ದ್ ಕೆಲವು ಪ್ರಶಸ್ತಿಲೆನ್ ಗೆಂದಿಯೆರ್. ೧೯೯೮ಡ್, ತಮಿಳುನಾಡು ಸರ್ಕಾರೊಡ್ದ್ ಕಲೈಮಾಮಣಿ ಪ್ರಶಸ್ತಿನ್ ಕೊರ್ದು ಗೌರವಿಸಯೆರ್. 

## ಸುರುತ ಜೀವನ
ಮೀನಾ 1976ಡ್ ಪುಟ್ಟುದು ಚೆನ್ನೈಡ್ (ಅಪಗದ ಮದ್ರಾಸ್), ತಮಿಳುನಾಡುಡ್ ಬುಲೆಯೆರ್. ಅರೆನ ಅಪ್ಪೆ ರಾಜಮಲ್ಲಿಕಾ ಕೇರಳದ ಕನ್ನೂರು ಜಿಲ್ಲೆದಾರ್ ಅಮ್ಮೆರ್ ದುರೈರಾಜ್ ಆಂಧ್ರ ಪ್ರದೇಶದಾರ್. 

## ಕೆಲಸ

### ಬಾಲೆ ಕಲಾವಿದೆ |
ಮೀನಾ 1982 ಡ್ *ನೆಂಜಂಗಲ್* ಚಿತ್ರೊಡು ಬಾಲೆ ಕಲಾವಿದೆ ಆದ್ ತನ್ನ ವೃತ್ತಿಜೀವನೊನು ಸುರು ಮಲ್ತೆರ್, ಒಂಜಿ ಪುಟ್ಟು ಪರ್ಬೊದ ಪಾರ್ಟಿಡ್ ಗಣೇಸನ್ ನ್ ತೂದು. ಶಿವಾಜಿ ಗಣೇಸನ್ ನಟನೆ ಮಲ್ತೆರ್ .  ಗಣಪತಿನೊಟ್ಟುಗು ಬಾಲೆ ಕಲಾವಿದೆ ಆದ್ ಕೆಲವು ಚಿತ್ರೊಲೆಡ್ ನಟನೆ ಮಲ್ತೆರ್.  ರಜನಿಕಾಂತ್, ಎಂಗೆಯೊ ವೆಟ್ಟ ಕುರಲ್ ಬೊಕ್ಕ ಅಂಬುಲ್ಲಾ ರಜನಿಕಾಂತ್ ನಕುಲೆನೊಟ್ಟುಗು ರಡ್ಡ್ ಸಿನಿಮಾಲೆಡ್ ಬಾಲೆ ಕಲಾವಿದೆ ಆದ್ ನಟನೆ ಮಲ್ತೆರ್. *ಅಂಬುಲ್ಲಾ ರಜನಿಕಾಂತ್*, ಉಂದೆಟ್ ಆರ್ ರಜನಿಕಾಂತ್ ನ್ ಬೆಚ್ಚ ಮಲ್ಪುನ ಒರಿ ಮರಣೋತ್ತರ ಕಾಯಿಲೆಡ್ ಇತ್ತಿನ ಬಾಲೆದ ಪಾತ್ರೊನ್ ಮಲ್ತೆರ್ – ಉಂದು ಅರೆನ ವೃತ್ತಿಜೀವನೊಡು ಒಂಜಿ ಪ್ರಮುಖ ಮೈಲಿಗಲ್ಲ್ ಆಂಡ್. ಆ ಸಿನಿಮಾದ ಯಶಸ್ಸ್ ರ್ದ್ ಬುಕ್ಕ ದಕ್ಷಿಣ ಭಾರತದ ಸಿನಿಮಾಲೆಡ್ ಪುದರ್ ಪೋಯಿನ ಬಾಲೆ ಕಲಾವಿದೆ ಆಯೆರ್. ಬಾಲೆ ಕಲಾವಿದೆ ಆದ್ ಮೆರೆನ ಸುರುತ ಸಿನಿಮಾ ಪಿ.ಜಿ.ವಿಶ್ವಂಭರಣೆರ್ ನಿರ್ದೇಶನ ಮಲ್ತಿನ ಒರು ಕೊಚುಕಥಾ ರೂಮ್ ಪಾರಾಯತ ಕಥೆ. ಆರ್ ಬಾಲೆ ಆದ್ 45 ಡ್ದ್ ಜಾಸ್ತಿ ಸಿನಿಮಾಲೆಡ್ ನಟನೆ ಮಲ್ತೆರ್. 

### ಪ್ರಮುಖ ಪೊಣ್ಣು ಪಾತ್ರೊಲು
ದಕ್ಷಿಣೊಡು ಪ್ರತಿಯೊಂಜಿ ಮಲ್ಲ ತಾರೆಲೆನೊಟ್ಟುಗು ಜೋಡಿಯಾದ್ ಆಕ್ಟ್ ಮಲ್ತ್ ನ  ಟಾಪ್ ಸ್ಟಾರ್ ಲೆಡ್ ಒರ್ತಿ  ಮೀನಾ.  ಮೇರ್ ೧೯೯೦ಡ್ ರಾಜೇಂದ್ರ ಪ್ರಸಾದ್ ನ ಒಟ್ಟುಗು ನವಯುಗ ಸಿನಿಮಾಡ್ ತೆಲುಗು ಪಾತ್ರೊನ್ ಮಲ್ತೆರ್. *ಒರು ಪುದಿಯ ಕಡಯಿ* ಸಿನಿಮಾಡ್ ಮಹಿಳಾ ನಾಯಕಿಯಾದ್ ಅವ್ವೇ ವರ್ಷ ತಮಿಳು ಪಾದಾರ್ಪಣೆ ಮಲ್ತೆರ್. ಕಸ್ತೂರಿ ರಾಜ ನಿರ್ದೇಶನದ ರಾಜಕಿರಣ್ ನ ಒಟ್ಟುಗು ತಮಿಳು ಚಿತ್ರ ಎನ್ ರಸವಿನ್ ಮನಸಿಲೆ (೧೯೯೧) ನ್ ನಿರ್ದೇಶನ ಮಲ್ತೆರ್ ಅರೆನ ಸುರುತ ಬ್ರೇಕ್ ಸಿನಿಮಾ ಬತ್ತ್ಂಡ್. ಸೋಲಯಮ್ಮ ಸಿನಿಮಾದ ಮೀನಾ ಪಾತ್ರಡ್ ಅಭಿಮಾನಿಲೆನ ಮನಸ್ ಗೆಂದಿಯೆರ್. ಬೊಕ್ಕ, ಈ ಸಿನಿಮಾನ್ ತೆಲುಗು ಭಾಷೆಡ್ ಮೊರತೋಡು ನಾ ಮೊಗುಡು (೧೯೯೨) ಪಂಡ್ದ್ ಮರುನಿರ್ಮಾಣ ಮಲ್ತೆರ್ ಬೊಕ್ಕ ಮೀನಾ ತನ್ನ ಪಾತ್ರೊನ್ ಪುನರಾವರ್ತನೆ ಮಲ್ತೆರ್.   

ಮೀನಾ 1991ಡ್ ಸುರೇಶ್ ಗೋಪಿನ ಮಗಳ್ನ ಪಾತ್ರೊನ್ ಮಲ್ತಿನ ಸಂತಾವನಂ ಸಿನಿಮಾಡ್ ಮಲಯಾಳಂ ಇಂಡಸ್ಟ್ರಿಗ್ ವಾಪಸ್ ಬತ್ತೆರ್. ಅಯಿತ ಯಶಸ್ಸು ಅರೆನ್ ಹಿರಿಯ ಮಲಯಾಳಂ ನಟೆರ್ನೊಟ್ಟುಗು ಜಾಸ್ತಿ ಪಾತ್ರೊಲೆಗ್ ಆಕರ್ಷಣೆ ಮಲ್ತ್ಂಡ್. ಮೀನಾ ಮಲಯಾಳೊಡು ಜಾಸ್ತಿ ಸಿನಿಮಾ ಮಲ್ಪುನ ಆಸೆನ್ ವ್ಯಕ್ತ ಮಲ್ತೆರ್. 

ವೆಂಕಟೇಶ್ ನ ಒಟ್ಟುಗು ತೆಲುಗು ಸಿನಿಮಾ ಚಂತಿ (೧೯೯೨), ಬಾರೀ ಪುಗರ್ತೆದ ನಟಿ – ತೆಲುಗು ಫಿಲ್ಮ್ ಫೇರ್ ಪ್ರಶಸ್ತಿಗ್ ನಾಮನಿರ್ದೇಶನ ಆಂಡ್ ಬೊಕ್ಕ ಈ ಸಿನಿಮಾ ಬಾಕ್ಸ್ ಆಫೀಸ್ ಡ್ ಮಲ್ಲ ಹಿಟ್ ಆಂಡ್.  ಚಂಕಿ ಪಾಂಡೆನೊಟ್ಟುಗು *ಪಾರ್ದ ಹೈ ಪರ್ದ* (೧೯೯೨) ಚಿತ್ರೊಡು ಬಾಲಿವುಡ್ ಡ್ ಪಾದಾರ್ಪಣೆ ಮಲ್ತೆರ್. ಅಯಿಡ್ದ್ ಬೊಕ್ಕ ಕೋಡಿ ರಾಮಕೃಷ್ಣ ನಿರ್ದೇಶನದ ಅಲ್ಲಾರಿ ಪಿಳ್ಳೈ (೧೯೯೨) ಸಿನಿಮಾ ಬತ್ತ್ಂಡ್. ಅಲ್ಲಾರಿ ಮೊಗುಡು (೧೯೯೨), ವೆಂಕಟೇಶನ ಎದುರು, ಮೋಹನ್ ಬಾಬು ಎದುರು ಸುಂದರಕಂಡ, ರಡ್ಡ್ ನಿರ್ದೇಶನದ ಕೆ.ರಾಘವೇಂದ್ರ ರಾವ್. ಅಧ್ಯಕ್ಷ ಗಾರಿ ಪೆಲ್ಲಂ ನಾಗಾರ್ಜುನ ಎದುರು, ನಿರ್ದೇಶನ ಎ ಕೋದಂಡರಾಮಿ ರೆಡ್ಡಿ.

೧೯೯೩ಡ್, ಚಿರಂಜೀವಿನೊಟ್ಟುಗು ಮುತಾ ಮೇಸ್ಟ್ರಿದಂಚಿನ ಬಾಕ್ಸ್ ಆಫೀಸ್ ಹಿಟ್ ಸಿನಿಮಾಲೆನ್ ಮಲ್ತೆರ್. ಯೆಜಮನ್, ರಜನಿಕಾಂತ್ ನ ಎದುರು, ಅಲ್ಪ ಆರ್ ಒರ್ತಿ ಸರಳ ಗ್ರಾಮದ ಪೊಣ್ಣು ವೈತೀಶ್ವರಿನ ಪಾತ್ರೊನ್ ಮಲ್ತೆರ್. ಮೇರ್ ಈ ಸಿನಿಮಾಗ್ ಅತ್ಯುತ್ತಮ ನಟಿ ಪರವಾದ್ ತಮಿಳುನಾಡು ರಾಜ್ಯ ಚಲನಚಿತ್ರ ಪ್ರಶಸ್ತಿ ಗೆಂದಿಯೆರ್.   ಅಲ್ಲಾರಿ ಅಲ್ಲುಡು, ನಾಗಾರ್ಜುನ ಎದುರು. ಕ್ರಾಂತಿ ಕುಮಾರ್ ನಿರ್ದೇಶನದ ರಾಜೇಶ್ವರಿ ಕಲ್ಯಾಣಂ ವಿಮರ್ಶಕೆರ್ ಮೆಚ್ಚುಗೆ ಪಡೆಯಿನ ಬೊಕೊಂಜಿ  ಚಿತ್ರ. ಅರೆನ ಅಭಿನಯೊಗು ಬಾರೀ ಪುಗರ್ತೆದ ನಟಿ ಪ್ರಶಸ್ತಿ ಗೆಂದಿನ ನಂದಿ ಪ್ರಶಸ್ತಿ.  ಅಬ್ಬೈಗರು ಚಿತ್ರೊಡು ಸುಧಾ ಪನ್ಪಿನ ಬುದ್ಧಿವಂತೆ ಬೊಕ್ಕ ಬುದ್ಧಿವಂತೆ ಜವನ್ಯೆ ಪನ್ಪಿನ ಪಾತ್ರೊನ್ ಮಲ್ತೆರ್. 

೧೯೯೪ಡ್ ಪಿ.ವಾಸುನ ಸೇತುಪತಿ ಐಪಿಎಸ್ ಸಿನಿಮಾಡ್ ವಿಜಯಕಾಂತ ಸಹ-ನಟನೆಡ್ ಶಾಲಾ ಶಿಕ್ಷಕಿನ ಪಾತ್ರೊನ್ ಮಲ್ತೆರ್.  ರಜನಿಕಾಂತ್ ನೊಟ್ಟುಗು ಮಲ್ತಿನ ಫಾಲೋ-ಅಪ್ ಚಿತ್ರೊಡು, ಸುರೇಶ್ ಕೃಷ್ಣನ್ ನ ವೀರ, ಅಲ್ಲಾರಿ ಮೊಗುಡು (೧೯೯೨) ಚಿತ್ರೊಡು ದೇವಿ ಪಾತ್ರೊಡು ನಟನೆ ಮಲ್ತೆರ್.  ಉಂದು ಬಾಕ್ಸ್ ಆಫೀಸ್ ಡ್ 150 ದಿನೊತ ರನ್ ನ್ ಮಲ್ತ್ಂಡ್.  ಉಂದೆನ್ ಥಾಯ್ ಮಾಮನ್ ಬೊಕ್ಕ ರಾಜ್ ಕುಮಾರನ್ ಮಲ್ತೆರ್.

ಮೀನಾ ಬೇತೆ ಬೇತೆ ಬಾಸೆದ ನಟೆರ್ನ ಎದುರು ಜೋಡಿಯಾದ್ ಉಲ್ಲೆರ್. ರಜನಿಕಾಂತ್, ಕಮಲ್ ಹಾಸನ್, ಮೋಹನ್ಲಾಲ್, ಮಮ್ಮೂಟ್ಟಿ, ಚಿರಂಜೀವಿ, ವಿಷ್ಣುವರ್ಧನ್, ಕೃಷ್ಣ, ಬಾಲಕೃಷ್ಣ, ರವಿಚಂದ್ರನ್, ವಿಜಯಕಾಂತ್, ನಾಗಾರ್ಜುನ, ವೆಂಕಟೇಶ್, ವಿಜಯ್, ಅಜಿತ್ ಕುಮಾರ್, ಸತ್ಯರಾಜ್ , ಪ್ರಭು ದೇವ, ಸಾರತ್ ಪ್ರಭುಮಾರ್ ದೇವ ಕುಮಾರ್, ಕುಮಾರ್ ಕುಮಾರ್, ಭಾಗ್ಯರಾಜ್, ಕೆ.ಪ್ರಶಾಂತ್, ಹರೀಶ್ ಕುಮಾರ್, ಕಿಚ್ಚ ಸುದೀಪ್, ರವಿತೇಜ . ಕೆ.ಎಸ್.ರವಿಕುಮಾರ್ ನಿರ್ದೇಶನ ಮಲ್ತಿನ *ನಟ್ಟಾಮೈ* ಸಿನಿಮಾಲೆಡ್ ಆರ್ ಪರದೆಗ್ ಬತ್ತೆರ್. ವಿಕ್ಟರಿ ವೆಂಕಟೇಶ್ ಬೊಕ್ಕ ಮೀನಾನ ಜೋಡಿ ಐನ್ ಸರ್ತಿ ನಡತ್ಂಡ್.  ೨೦೦೦ಡ್, ರಿದಮ್ (೨೦೦೦) ಚಿತ್ರೊಡು ಅರೆನ ಪಾತ್ರೊಗು ಸಿನಿಮಾ ಎಕ್ಸ್ ಪ್ರೆಸ್ ಪ್ರಶಸ್ತಿಡ್ ಅತ್ಯುತ್ತಮ ನಟಿ ಪ್ರಶಸ್ತಿನ್ ಗೆಂದಿಯೆರ್.

### ಇತ್ತೆದ ಪಾತ್ರೊಲು
ವಿಕ್ರಮಣ ನಿರ್ದೇಶನದ ವಿಜಯಕಾಂತ್ ನ ಒಟ್ಟುಗು ಮೀನಾ *ಮರಿಯಾಧೈ ಸಿನಿಮಾಡ್ ಅಭಿನಯ ಮಲ್ತೆರ್* . ಕಥಾ, ಸಂವಿಧನ್ನಂ: ಶ್ರೀನಿವಾಸನ್ ಜೊತೆಟ್ ಕುಂಚಕೋ.  ತೆಲುಗು ಬಾಸೆಡ್ ಉದಯ್ ಭಾಸ್ಕರ್ ನಿರ್ದೇಶನ ಮಲ್ತಿನ *ತರಿಗೊಂಡ ವೆಂಗಮಂಬ* ಸಿನಿಮಾಡ್ ಸಂತ ವೆಂಗಾಂಬೆರೆನ ಪಾತ್ರೊನ್ ಮಲ್ದೆರ್. 

೨೦೧೧ಡ್ *ತಂಬಿಕೊಟ್ಟಾಯಿ* ಚಿತ್ರೊಡು ನರೆನ್ನ ಅಕ್ಕನ ಪಾತ್ರೊನ್ ಮಲ್ತೆರ್.   

೨೦೧೨ಡ್ ಉದಯ ಭಾಸ್ಕರ್ ತೆಲುಗು ಭಕ್ತಿ ಚಿತ್ರ *ಶ್ರೀ ವಾಸವಿ ವೈಭವಂ* ನಿರ್ಮಾಣ ಮಲ್ತೆರ್. ಈ ಚಿತ್ರೊಡು ಮೀನಾ ದೇವತೆ ಆದ್ ನಟನೆ ಮಲ್ತೆರ್. ಉಂದು ಮಸ್ತ್ ದಿನೊತ ಅನುಪಸ್ಥಿತಿಡ್ದ್ ಬೊಕ್ಕ ಸಿನಿಮಾಲೆಗ್ ಪಿರ ಬತ್ತೆರ್. 

ಪ್ರಕಾಶ್ ರಾಜ್ ನ ಒಟ್ಟುಗು ಒಂಜಿ ಜಾಹೀರಾತು ಚಿತ್ರೊಡು ನಟನೆ ಮಲ್ಪೆರೆ ಒಪ್ಪಿಗೆ ಕೊರಿಯೆರ್. ಈ ಜಾಹೀರಾತು ಚಿತ್ರೊನು ನಿರ್ಮಾಪಕೆರ್ ಶಿವ ನಿರ್ದೇಶನ ಮಲ್ತೊಂದುಲ್ಲೆರ್. ಜೆ.ಕೆ.ಭಾರವಿನ ಜಗದ್ಗುರು ಆದಿಶಂಕರ - ಭಕ್ತಿ ಚಿತ್ರೊಡು ಅತಿಥಿ ಪಾತ್ರೊಡು ನಟನೆ ಮಲ್ತೆರ್.  

ಒಂತೆ ವಿರಾಮರ್ದ್ ಬೊಕ್ಕ ಮೀನಾ ಮಲಯಾಳಂ ಸಿನಿಮಾಗ್ ವಾಪಸ್ ಬತ್ತೆರ್, ಮೋಹನ್ಲಾಲ್ ನ ಬೊಡೆದಿ ಪಾತ್ರೊಡು *ದೃಶ್ಯಂ* (೨೦೧೩) ಸಿನಿಮಾಡ್ ತೋಜಿದ್ ಬರ್ಪೆರ್. ಜೀತು ಜೋಸೆಫ್ ನಿರ್ದೇಶನೊಡು ಈ ಚಿತ್ರೊಡು ಆರ್ ರಡ್ಡ್ ಪೊಣ್ಣು ಜೋಕುಲೆನ ಅಪ್ಪೆ ಪಾತ್ರೊನ್ ಮಲ್ತೆರ್, ಅಯಿಟ್ ಮಲ್ಲ ಮಗಳ್ ತನ್ನ ಪ್ಲಸ್ ಟು ನ್ ಪಿರ ತೂವೊಂದುಲ್ಲೆರ್. ಪ್ರಮೋದ್ ಪಯನೂರ್ ನ *ಬಲ್ಯಕಲಸಾಖಿ* ಚಿತ್ರೊಡು ಮಮ್ಮೂಟ್ಟಿನ ಎದುರು ಈ ನಟಿ ದುಂಬು ತೋಜುವೆರ್ . ನಟಿ ತೆಲುಗು ರೀಮೇಕ್ ಚಿತ್ರೊಡುಲಾ ವೆಂಕಟೇಶ್ ನ ಒಟ್ಟುಗು ನಟನೆ ಮಲ್ತೊಂದುಲ್ಲೆರ್.  ಮೀನಾ ಅಲ್ಲಾರಿ ನರೇಶ್ ನ *ಮಾಮ ಮಂಚು ಅಲ್ಲುದು ಕಂಚು* ಡ್ ಇತ್ತೆರ್.  

## ಬೇತೆ ಬೇಲೆ

### ಸಂಗೀತ ಸಂಯೋಜನೆ |
ಮೀನಾ ನಟ ಮನೋಜ್ ನೊಟ್ಟುಗು ಕೆಲವು ಆಲ್ಬಮ್ ಲೆಗ್ ಪ್ಲೇಬ್ಯಾಕ್ ಗಾಯಕಿಯಾದ್ ಉಲ್ಲೆರ್. ಮೀನಾ ಸಂಗೀತ ಸಂಯೋಜನೆ ಮಲ್ತೆರ್ ಬೊಕ್ಕ ರಡ್ಡ್ ಪಾಪ್ ಆಲ್ಬಮ್ ಲೆನ್ ಪಾಡ್ದೆರ್ ಬೊಕ್ಕ ರೆಕಾರ್ಡ್ ಮಲ್ತೆರ್. 16 ವಯತಿನಿಲೆ ಬೊಕ್ಕ ಕದಲಿಸಂ, ಉಂದೆನ್ ಆರ್ 2001ಡ್ ನಟ ವಿಕ್ರಮ್ನೊಟ್ಟುಗು ರೆಕಾರ್ಡ್ ಮಲ್ಪೆರೆ ಸುರು ಮಲ್ತೆರ್.  

### ಡಬ್ಬಿಂಗ್
ಚೇರನ್ ನ *ಪೊಕ್ಕಿಶಂ* ಚಿತ್ರೊಗು ಮೀನಾ ಡಬ್ ಮಲ್ತೆರ್. ಮೀನಾ ಪದ್ಮಪ್ರಿಯ ಜನಕಿರಾಮನ್ ಗ್ ಲಾ ಸ್ವರ ಕೊರ್ತೆರ್. 

## ವೈಯಕ್ತಿಕ ಜೀವನ
ಮೀನಾ ಬೆಂಗಳೂರುದ ಸಾಫ್ಟ್ ವೇರ್ ಇಂಜಿನಿಯರ್ ವಿದ್ಯಾಸಾಗರ್ ನ್ ಜುಲೈ ೧೨, ೨೦೦೯ ಡ್ ಆರ್ಯ ವೈಶ್ಯ ಸಮಾಜದ ಕಲ್ಯಾಣ ಮಂಟಪೊಡು ಮದಿಮೆ ಆಯೆರ್.  ಅಪಗ ಈ ಜೋಡಿಲು ಆಂಧ್ರಪ್ರದೇಶೊದ ತಿರುಮಲ ವೆಂಕಟೇಶ್ವರ ದೇವಸ್ಥಾನೊಗು ಭೇಟಿ ಕೊರ್ತೆರ್. ಅಪಗ ಈ ಜೋಡಿ ಮೇಯರ್ ರಮನಾಥನ್ ಚೆಟ್ಟಿಯಾರ್ ಹಾಲ್ ಡ್ ಸ್ವಾಗತೊಗು ಚೆನ್ನೈಗ್ ಬತ್ತೆರ್, ಉಂದೆಟ್ ದಕ್ಷಿಣ ಭಾರತೊದ ಮಾತಾ ಪ್ರಮುಖ ನಟೆರ್ ಪಾಲ್ ಪಡೆಯೆರ್. ಈ ಜೋಡಿಗ್ ಒರ್ತಿ ಮಗಳ್ ನೈನಿಕಾ ಉಲ್ಲೆರ್, ಆರ್ 5 ವರ್ಸೊದ ಪ್ರಾಯೊಡು *ತೇರಿ* (2016) ಚಿತ್ರೊಡು ನಟನೆ ಮಲ್ತೆರ್.  ವಿದ್ಯಾಸಾಗರ್ 28 ಜೂನ್ 2022 ಗ್ ಶ್ವಾಸಕೋಶೊಗು ಸಂಬಂಧಪಟ್ಟಿನ ಕಾಯಿಲೆಡ್ದ್ ತೀರ್ ಪೋಯೆರ್. 

## ಚಿತ್ರಕಥೆ

### ಸಿನಿಮಾ

### ಟೆಲಿವಿಷನ್

## ಪ್ರಶಸ್ತಿಲು ಬೊಕ್ಕ ನಾಮನಿರ್ದೇಶನೊಲು

## ಉಲ್ಲೇಖೊಲು

## ಬಾಹ್ಯ ಕೊಂಡಿಲು

* ಅಂತರಜಾಲ ಸಿನೆಮಾ ದತ್ತಸಂಚಯದಲ್ಲಿ   
* 
ವರ್ಗೊ:ಪರಿಶೀಲಿಸಂದಿನ ಅನುವಾದೊಲು ಇಪ್ಪುನ ಪುಟೊಕುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026